**Duško Trifunović**, književnik, pjesnik i televizijski autor, je rođen 13.9. 1933. godine u Sijekovcu kod Bosanskog Broda. Zasigurno jedan od najvećih književnika južnoslovenskih prostora sa dvadeset knjiga poezije, četiri romana i nekoliko drama.

Nije bio član sekcija, ni mladi pjesnik pionir. Prvu pesmu napisao je tek po povratku iz vojske, sa 22 godine. 
"...Sa dvadeset i dvije godine sam počeo da pišem. Svoju prvu zbirku pjesama napisao sam na vratima vagona, jer sam dvanaest godina radio u fabrici kao majstor-bravar. Pravio sam vrata za vagone i nikada nisam zakasnio na posao. Uvijek sam se ponašao po zakonu, nisam vikao: "Dajte mi slobodu". Sam sam je obezbjeđivao tako što sam bio poslušan. Bojao sam se škole jer su me tamo ispitivali. Profesor te pita, a ti znaš da on to zna. Mislio sam, kako su blesavi, pitaju te ono što već znaju. Onda sam došao do zaključka da jedino ako budem pisao neću morati nikome da polažem račune.— 
...U početku su piscu najveća inspiracija samoća i nesreća. Posle shvatiš da ne moraš robovati istoriji i teoriji književnosti. Nisam mogao ostati u pjesničkom jeziku koji se sastojao od vjetra, vode i magle. Nisu me interesovale te elementarne nepogode.—"

U Sarajevo dolazi sa 24 godine i zanatom bravara, ali već sledeće godine 1958. izdaje prvu knjigu. 
Bio je jedan od najznačajnijih predstavnika takozvane estradne, govorne poezije, od svoje prve knjige "Zlatni kuršum" (1958) kojom je debitovao u književnosti i odmah bio nagrađen Brankovom nagradom, na Stražilovu. Svrstan je u talas nove urbane poezije sarajevskog kruga, gdje je najduže i stvarao. Bio je plodan stvaralac koji je stvorio dvadeset knjiga poezije, četiri romana i nekoliko drama. Teorija ga nikada nije zanimala već samo praksa. Mogao je da napiše, i pisao je, pjesme na sve teme, situacije, osjećanja. U obilnoj produkciji za narod, najširu publiku, nije se stidio narudžbina. Od recitala, otvaranja izložbe, do jelovnika, šta i kad zatreba, kako za djecu tako i za odrasle, za pastire i akademike, a žalio je doktorske i doktrinarne pesnike. Pazio je jedino da "ne umre naše/njegovo slovo ljubve, da ne izneveri moć poezije i mesto pesnika". Smatrao je da je poezija jedina nacionalna umetnost jer je jezik jedini što narod ima i što ga čini svojim. Sve drugo se može donijeti, pa i u vidu humanitarne pomoći."
Na televiziji je zapamćen kao autor emisija na TV Sarajevo "Šta djeca znaju o zavičaju".
Smatra se zaslužnim za kreiranje nečega što je kasnije nazvano sarajevska rok-en-rol škola.
Sarađivao je sa najpoznatijim muzičkim bendom bivše Jugoslavije Bijelim dugmetom u izradi njihovih pjesama. Do tog momenta je bilo nezamislivo da poznat i afirmisan pjesnik sarađuje sa rok bendom. Iz te saradnje su se izrodili hitovi kao što su "Ima neka tajna veza", "Šta bi dao da si na mom mjestu", "Glavo luda" i mnogi drugi. Sem toga, pisao je tekstove i za "Indekse", Nedu Ukraden, Zdravka Čolića, Arsena Dedića, Gabi Novak, Seida Memića-Vajtu a poslednje poznato estradno ime sa kojim je radio je bio Željko Joksimović ("Ima nešto").

Ukupno je preko 230 njegovih pesama komponovano i snimljeno.
Po izbijanju rata 1992. godine prelazi da živi u Novi Sad gdje nastavlja da radi za TV Novi Sad.
Umro je 28. januara 2006. godine u Novom Sadu.
Prema sopstvenoj želji sahranjen je u Sremskim Karlovcima, 30. januara 2006. gdje je imao kućicu u kojoj je boravio i radio.

Bibliografija
-------------

* "Zlatni kuršum", pjesme,*bilježnica*, Sarajevo ,1958
* "Babovo rdjav baština", pjesme,*Svjetlost*, Sarajevo, 1960.
* "Jetka pripovjetke, pjesme,*Veselin Masleša*, Sarajevo, 1962.
* "Tumač tiranije", pjesme,*Veselin Masleša*, Sarajevo, 1966.
* "Bukvalno tako", izbor iz poezije,*Svjetlost*, Sarajevo, 1968.
* "Poezija", izbor,*Veselin Masleša*, Sarajevo, 1971.
* "Šok soba", pjesme,*Svjetlost*, Sarajevo, 1972.
* "Knjiga za čitanje i pjevanje", pjesme i proza,*Svjetlost*, Sarajevo, 1977.
* "Djeca sama kod kuće", pjesme u prozi za djecu,*Svjetlost*, Sarajevo, 1981.
* "Kazneni prostor", roman,*Gorenjska*, Sarajevo, 1982.
* "Indijanci, pas", slikovnica,*Svjetlost*, Sarajevo, 1982.
* "Jaje, riba, pače", slikovnica,*Svjetlost*, Sarajevo, 1982.
* "Leonardo, vatra", slikovnica,*Svjetlost*, Sarajevo, 1982.
* "Novine, pošta", slikovnica,*Svjetlost*, Sarajevo, 1982.
* "Frizure, moda, poljupci", slikovnica,*Svjetlost*, Sarajevo, 1982.
* "Voće, selo, leptir", slikovnica,*Svjetlost*, Sarajevo, 1982.
* "Dnevnik i noćnik", izbor i nove pjesme,*Gradska biblioteka*, Zrenjanin, 1984.
* "Od igle do lokomotive", pjesme za djecu,*Gradska biblioteka*, Zrenjanin, 1984.
* "Bombonal", pjesme za djecu,*Književne novine*, Beograd, 1985.
* "Pobjednička krug", pjesme,*Svjetlost*, Sarajevo, 1987.
* "Šarena laža", pjesme za djecu,*Uneverzal*, Tuzla, 1987.
* "Sedam šuma", pjesme za djecu,*Veselin Masleša*, Sarajevo, 1987.
* "Slobodni pad", pjesme,*BIGZ*, Beograd, 1987.
* "Jajce", slikovnica, proza,*Svjetlost*, Sarajevo, 1988.
* "Vučedolska golubica", pjesme,*OK SSRNH, Odbor za DUDIK i SOUR Vupik*, 1988.
* "Bumbarin dugi let", pjesme za djecu,*Jugoton*, Zagreb, 1988.
* "Pristao sam biti igračka", balade,*Izdavački centar Rijeka*, Rijeka, 1988.
* "Bitter stories", pjesme, na engleskom (preveo: Nikola Korljević),*Sarajevski dani poezije*, Sarajevo, 1988.
* "Kulin ban", drama u stihovima,*Svjetlost*, Sarajevo, 1988.
* "Odbrana grada Neuma", pjesme,*Univerzitetska riječ*, Nikšić, 1989.
* "Balade s estrade", balade,*Alkion*, Slavonski Brod, 1989.
* "Adam Ledolomac", tri drame,*Drugari*, Sarajevo, 1990.
* "Bodlje vire, nema dire", pjesme,*SK BIH - SDP*, Sarajevo, 1990.
* "Izabrane pjesme", dječje pjesme (5 knjiga),*Univerzitetska riječ*, Nikšić i*Oktoih*, Titograd*1991.*
	+ "Tumač tiranije",
	+ "Ludački kvartet",
	+ "Disko bajka",
	+ "Šarena laža",
	+ "Nevidljivi čovjek".
* "Juriš u okršaje", pjesme za djecu,*Dnevnik*, Laković, Saraorci, 1991.
* "Prolog i epilog", pesme za decu, *Srna film, Štit*, Pale, 1994.
* "Izabrana dela", *Prometej*, Novi Sad, *Rado-Herc*, Subotica, 1994.
	+ "Zlatni kuršum", pesme
	+ "Tempo sekondo", pesme,
	+ "Venac i lanac", pesme,
	+ "Tajna veza", pesme,
	+ "Slobodni pad", pesme,
	+ "Šok soba", pesme,
	+ "Zlokoklotrp", pesme za decu,
	+ "Dunavski zmaj", pesme za decu,
	+ "Odosmo u kosmos", pesme za decu,
	+ "Antički poremećaj", pesme,
	+ "Mic po mic micimetar", pesme za decu,
	+ "Šegrti u majstoratu", roman,
	+ "Kazneni prostor", roman,
	+ "Mandragola i Halogeni efekti", drame,
	+ "Vlasnik restorana Radost", drame,
* "Kud i kamo", pesme za decu, *Slovo*, Vrbas, 1996,
* "Glavni junak", pesme za decu, izbor, *Punta*, Niš, 1998,
* "Nojeva lađa", pesme za decu, *BMG*, Beograd, 1997.
* "Nojeva lađa", pesme za decu, *Publik press*, Kraljevo, 1998.
* "Tajna veza", *Prometej*, Novi Sad, 1998.
* "Tajna veza", *Dečje novine*, Gornji Milanovac, 1998.
* "Tajna veza", *Stylos", Novi Sad, 1999.*
* "Carska bara", pesme, *Stylos*, Novi Sad, 2000.
* "Breza na mesečini", pesme, *Krovovi*, Sremski Karlovci, 2000.
* "Veliko otvaranje", izbor iz poezije, *Glas srpski*, Banja Luka, 2000.
* "Dokazni materijal", izbor poezije za decu, *Smederevska pesnička jesen*, Smederevo, 2001.
* "Davno i daleko", roman, *Verzal press", Beograd, 2001*
* "Anđel do anđela", roman, *Prometej*, Novi sad, 2001.
* "Cela škola", pesme za decu, *Dečje novine*, Gornji Milanovac, 2002.
* "Gola seča" roman, *Glas srpski*, Banja Luka, 2002.
* "Tajna veza", izbor iz poezije, *Gramatik*, Podgorica, 2002.
* "Kako sam kopao kanal Dunav-Tisa-Dunav", pesme, *Srpska knjiga*, Ruma, 2003.
* "Pet života", izbor iz poezije, *Srpska knjiga*, Ruma, *Instel-inžinjering*, Novi Sad, 2003.
* "Glineni golub", pesme, *Srpska knjiga*, Ruma, 2004.
* "Zlatnim perom zlatno slovo", pesme za decu, *Srpska knjiga*, Ruma, 2004.
* "Knjiga mog života", pesme, *Srpska knjiga*, Ruma, 2004.
* "Veliko spremanje", pesme, *Stylos*, Novi Sad, 2005.
* "Tajna veza", pesme, *Tri-M*, Novi sad, 2006.

Filmografija
------------

* 1968 - Ram za sliku moje drage
* 1970 - Život je masovna pojava

Nagrade
-------

* "Brankova nagrada" 1960,
* "Šestoaprilska nagrada" grada Sarajeva,
* Savezna nagrada za brigu o djeci,
* Nagrada "Iskre kulture Vojvodine"

Pjesme na koje je komponovana muzika
------------------------------------

• Glavni junak jedne knjige  

Izvođači: Bijelo dugme (vokal: Zeljko Bebek)

• Stranac (Ima neka tajna veza)  

Izvođači: Bijelo dugme (vokal: Zeljko Bebek), Jadranka Stojakovic

• Šta je, tu je  

Izvođači: Bijelo dugme (vokal: Zeljko Bebek)

• Pristao sam biću sve sto hoće (muzika:)  

Izvođači: Bijelo dugme (vokal: Zeljko Bebek)

• Šta bi dao da si na mom mestu (muzika:)   

Izvođači: Bijelo dugme (vokal: Zeljko Bebek)

• Lova (tekst: D. Trifunović & G. Bregović / muzika: Goran Bregović)  

Izvođači: Bijelo dugme (vokal: Zeljko Bebek)

• A milicija trenira strogoću (muzika: )  

Izvođači: Bijelo dugme (vokal: Alen Islamovic)

• Glavo luda (muzika: Ranko Boban)  

Izvođači: Zdravko Colic

• Ljubomora (muzika: Kornelije Kovac)  

Izvođači: Zdravko Colic

• Srce je čudna zvijerka (muzika: Kornelije Kovac)  

Izvođači: Zdravko Colic

• Malo pojačaj radio (tekst: G. Bregovic & D. Trifunovic / muzika: Goran Bregovic)  

Izvođači: Zdravko Colic

• Rijeka suza i na njoj lađa (tekst: D. Trifunovic & G. Bregovic / muzika: K. Kovac & G. Bregovic)  

Izvođači: Zdravko Colic

• Da mi nije ove moje tuge (muzika: Kornelije Kovac)  

Izvođači: Zdravko Colic

• Zlatna ribica (muzika: Ivan Dropulic)  

Izvođači: Seid Memic Vajta

• Budi dobra do oktobra (muzika: Ranko Boban)  

Izvođači: Seid Memic Vajta

• Ne očekuj da te iko razume (muzika: Ivan Dropulic)  

Izvođači: Seid Memic Vajta

• Razglednice (muzika: Ivan Dropulic)  

Izvođači: Seid Memic Vajta

• Samoća (muzika: Ivan Dropulic)  

Izvođači: Seid Memic Vajta

• Bilo mi je lijepo s tobom (muzika: Ivan Dropuluc)  

Izvođači: Seid Memic Vajta

• Princ iz bajke (muzika: Ivan Dropulic)  

Izvođači: Seid Memic Vajta

• Cimciraste šamšare (muzika: Ivan Dropulic)  

Izvođači: Seid Memic Vajta

• Dobro se osećam (muzika: Ivan Dropulic)  

Izvođači: Seid Memic Vajta

• Pesma Sarajevu (muzika: Ivan Dropulic)  

Izvođači: Seid Memic Vajta

• Život je maskenbal (muzika: G. Lendjel)  

Izvođači: Seid Memic Vajta

• Čovjek bez problema (muzika: Ranko Boban)  

Izvođači: Seid Memic Vajta

• Ne zaboravi me (muzika: Ranko Boban)  

Izvođači: Seid Memic Vajta

• Karavan (muzika: G. Lendjel)  

Izvođači: Seid Memic Vajta

• Kadija (muzika: G. Lendjel)  

Izvođači: Seid Memic Vajta

• Šta je Ana rekla (muzika: G. Lendjel)  

Izvođači: Seid Memic Vajta

• Štap (muzika: G. Lendjel)  

Izvođači: Seid Memic Vajta

• Nepoznata pjesma (muzika: G. Lendjel)  

Izvođači: Seid Memic Vajta

• Balada o ravnici (muzika: Ranko Boban)  

Izvođači: Seid Memic Vajta

• Lepa Radić (muzika: R. Boban)  

Izvođači: Seid Memic Vajta

• Majstori, majstori (muzika: Ranko Boban)  

Izvođači: Seid Memic Vajta

• Selo (muzika: Ranko Boban)  

Izvođači: Seid Memic Vajta

• Ne zaboravi me (muzika: Ranko Boban)  

Izvođači: Seid Memic Vajta

• Naša pisma (muzika: N. Vucina)  

Izvođači: Seid Memic Vajta

• Dijanin san (muzika: G. Lendjel)  

Izvođači: Seid Memic Vajta

• Od Olova do Trnova (muzika: G. Lendjel)  

Izvođači: Seid Memic Vajta

• Marijana (muzika: B. Sreten)  

Izvođači: Seid Memic Vajta

• Ne daj se (muzika: Ranko Boban)  

Izvođači: Seid Memic Vajta

• Ravno mi do mora (muzika: Ranko Boban)  

Izvođači: Seid Memic Vajta

• Vozdra čo'jek (muzika: Ranko Boban)  

Izvođači: Seid Memic Vajta

• Griješio sam (muzika: Ranko Boban)  

Izvođači: Seid Memic Vajta

• Ho-ruk (muzika: G. Lendjel)  

Izvođači: Seid Memic Vajta

• Život (muzika: G. Lendjel)  

Izvođači: Seid Memic Vajta

• Ti si mi bila u svemu naj, naj, naj (muzika: Gabor Lendjel)  

Izvođači: Indeksi, Vajta & Teska industrija

• Treba omesti manijake (muzika: )  

Izvođači: Indeksi

• Nova nada (muzika: Jadranka Stojakovic-R. Rihtman)  

Izvođači: Jadranka Stojakovic

• Ako me ikada nađeš (muzika: Jadranka Stojakovic)  

Izvođači: Jadranka Stojakovic

• Čarobnjaci (muzika: Jadranka Stojakovic)  

Izvođači: Jadranka Stojakovic

• Kad nisi znao ništa bolje (muzika: Jadranka Stojakovic)  

Izvođači: Jadranka Stojakovic

• O tom potom (muzika: Jadranka Stojakovic)  

Izvođači: Jadranka Stojakovic

• Osjećam da neko dolazi (muzika: Jadranka Stojakovic)  

Izvođači: Jadranka Stojakovic

• Ko priznaje, pola mu se prašta (muzika: G. Lendjel / I. Savin)  

Izvođači: Bisera Veletanlic

• Padala sam (muzika: Kornelije Kovac)  

Izvođači: Bisera Veletanlic

• Novi Robinzoni (muzika: I. Arnautalic)  

Izvođači: Neda Ukraden, 1975.

• Do posljednje kapi života (muzika: I. Arnautalic)  

Izvođači: Neda Ukraden, 1975.

• Još te volim (muzika: K. Kovač)  

Izvođači: Neda Ukraden, (VŠS '79)

• Što si bliže meni (muzika: V. Miloš)  

Izvođači: Neda Ukraden, (Zagrebfest ’79)

• Kad sam bila cvijeće u Japanu (muzika: V. Miloš)  

Izvođači: Neda Ukraden, 1979.)

• Sve što se odgađa, to se ne događa (muzika: Boban)  

Izvođači: Neda Ukraden, (Yugovizija '81)

• Za tri dana prođe svako čudo (muzika: K. Monteno)  

Izvođači: Neda Ukraden (Opatija '82)

• Mislite malo na me (muzika: E. Arnautialić)  

Izvođači: Senad od Bosne 1979.)

• Ima nešto (muzika: )  

Izvođači: Željko Joksimović

* Na CD Zdravka Colića "Pesme koje volimo iz 1996." u izdanju HI-FI Centar, kao tekstopisci pesme "Malo pojačaj radio" navodi se: V. Hadžimilović i Duško Trifunović, a autori muzike: K. Kovač i K. Alić.

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 72505705
* LCCN: n86804038
* ISNI: 0000 0001 1670 4748
* GND: 130652539
* SUDOC: 113641044
* BNF: cb17712640x (podaci)
* BIBSYS: 90379991
* NKC: js2011629385

 |